— Безумоўна, сустракаецца ўсялякае. Пытаюся ў старшакласніка: “Куды думаеш паступаць?” — “У Мінск“, — чую ў адказ. Але ж няма такой навучальнай установы — “Мінск”. З’ездзіць і застаецца ні з чым. Вяртаецца да нас, а часу ўжо не заўсёды хапае. Навучальны год пачаўся... Па-другое, вядома жаданне моладзі адарвацца ад дому і патрапіць у сталіцу ці абласны цэнтр. Стыпендыі хапае на некалькі дзён, а тады чакай дапамогі ад бацькоў. А ў сельскай мясцовасці не так заможна мы яшчэ жывём. У ліцэі ж усе ўмовы для вучобы і адпачынку.